17.4.2023
ET
Euroopa Liidu Teataja
C 133/7
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.11055 – EQUITIX / CUBE / RIVER RIDGE) Võimalik lihtsustatud korras menetlemine (EMPs kohaldatav tekst)
(2023/C 133/03)
1.
4. aprillil 2013 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Equitix Holdings Limited („Equitix“, Ühendkuningriik), — Cube Infrastructure Managers („Cube“, Luksemburg), — River Ridge Holdings Limited („River Ridge“, Ühendkuningriik).
Equitix ja Cube omandavad ettevõtja River Ridge üle täieliku kontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Equitix on Ühendkuningriigi investor, arendaja ja fondivalitseja, kes tegutseb taristu ja energiatõhususega seotud varade valdkonnas, — Cube on investor ja fondivalitseja, kes tegutseb Euroopa taristuinvesteeringute valdkonnas, — River Ridge on Ühendkuningriigis Põhja-Iirimaal tegutsev jäätmekäitlusettevõtja.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.11055 – EQUITIX / CUBE / RIVER RIDGE (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.